ඔවුන් අවස්ථා 39ක දී බ්‍රැඩ්බි පළිහ දිනා ගත් අතර රාජකීය විදුහල අවස්ථා 30කදී බ්‍රැඩ්බි පළිහට හිමිකම් කීවේය.2011 වසරේ සිට පසුගිය වසර දක්වා පිට පිට වසර තුනක්ම බ්‍රැඩ්බි පළිහ දිනා ගැනීමට ත්‍රිත්ව විදුහල සමත්ව සිටින අතර මෙවර ත්‍රිත්ව විදුහල වෙතින් බ්‍රැඩ්බි පළිහ උදුරා ගැනීම රාජකීය විදුහල් ක්‍රීඩකයන්ගේ අරමුණය.තුන්වැනි වසරේ ක්‍රීඩකයකු වන නිම්ෂාන් ජයවර්ධන මෙවර රාජකීය විදුහල් පිල මෙහෙයවන අතර ත්‍රිත්ව විදුහල මෙහෙයවනු ලබන්නේ පසුගිය වසරේ දී බ්‍රැඩ්බි පළිහ දිනා ගැනීමට ත්‍රිත්ව විදුහල් පිලට නායකත්වය ලබා දුන් සිවුවැනි වසරේ ක්‍රීඩක තරිඳු රත්වත්ත විසිනි.